JohanHeinsen/ENO huggingface dataset:
Ribe Stifts Adresseaviser, 1842-12-21
I Helsingør har man gjort natligt Jndbrud hos Borgermesteren, Etatsraad Stenfeldt, opbrudt en Pult og et Chatol, og taget Klædningsstytter, Tobakspiber a. Sandsynligviis havde Tyvene ventet at faae fat paa 12,000 Rbd., som vare ham tilstillede til Sparekassen Aftenen forud fra Postcontoiret: men da han ikke ønskede at have dem i sit Hjem Natten over, havde han - hvad Tyvene ikke vidste remitteret dem til Postcontoiret. (Hels. A.)¬
Ribe Stifts Adresseaviser, 1842-12-21
J Natten mellem d. 7 og 8 de blev Postkarlen, som førte Posten fra Maribo til Rødby, overfalden af 2 Personer. Omstændighederne fortælles i Lollandsposten, saaledes: Karlen var ridende og havde paa Hesten en Postsæk m.m. Som han kom til en Skov paa hiin Side Hillested Kirke sprang en Person frem, førende en Knippel i den ene Haand, men i det han greb Hesten i Tøilen sprang denne, saa at et Slag med Knippelen, der rimeligviis var tiltænkt Karlen, men traf Postsækken, kun bevirkede, at Hesten kom i Løb, hvilket foranledigede, at en anden Røver, ogsaa bevæbnet med en Knippel og iført Fruentimmerklæder, noget derfra sprang frem, da den Første gav Signal, men formaaede ikke at gribe Hesten, som, kjendt med Veien og den forehavende Tour, fortsatte Løbet til Rødby. Sidstnævnte Røver slog ogsaa efter Karlen, men traf kun Hesten.
Ribe Stifts Adresseaviser, 1842-12-21
Flere dristige Jndbrudstyverier ere i den senere Tid udøvede paa Landet.
Ribe Stifts Adresseaviser, 1842-12-21
D. 17de, afgik fra Odense følgende Adresse til den slesvigske Deputerede P. H. Lorenzen: Med uskrømtet Høiagtelse og Taknemmelighed vende vi os til Dem, høit ærede Medborger, for at udtale de Følelser, hvormed vi have været Vidner til Deres hæderfulde Kamp i den slesvigske Stænderforsamling. Vi billige det ganske, at De, kaldet til Talmand for danske Borgere, hævede Deres Røst med Alvor og Kraft imod Modstandere, der ikke lagde Baand paa deres Uvillie imod det danske Folk, og vi glæde os over det rolige faste Mod, hvormed De for vort fælles Fædrelands Skyld gik bittre Krænkelser imøde. Danmark føler, at det ingen Haan fortjener, det veed sig i Besiddelse af Europas Agtelse og er derfor saa meget mere berettiget til at tilbagevise nogle Enkelte, der, uagtet de ikke ville kjende det Folks Sprog, iblandt og af hvem de leve, dog ikke betænke sig paa at overvælde det med Yttringer af Foragt og Had. Og det bør tilbagevise dem; thi er vort Folk ikke stort i Antal, maa det slutte sig desto tættere sammen, staae desto fastere imod alle Anmasselser. Vi tør ikke opgive vor lovlige Ret, ikke upaatalt taale Forhaanelse af Nationens Ære, – vi tør ikke lade dem staae ene i Kampen, der føre en Sag, som er alle Danskes. Gjorde vi det, fortjente vi ikke at være en Nation. Dybt beklage vi den Strid og Splid, som i de senere Aar har viist sig indenfor den danske Stats Enemærker; men det danske Folk har ikke fremkaldt den; det har tvertimod tiet til meget, som maatte saare dets Følelse, uden at dog dets rolige holdning har dæmpet Modpartiets Heftighed; men der er en Grændse over hvilken intet Folk kan lade sine Modstandere træde. Den har man, henreven, som vi gjerne troe, af Øieblikkets Lidenskab, ikke respecteret i den slesvigske Stænderforsamling, og derfor takke vi af fuldt Hjerte, Dem og Deres trofaste danske Brødre, at de kalte frit og djærvt og i Modersmaalet, der er vor Stolthed og Glæde. – Odense den 6. December 1842. Denne Adresse tæller 243 Underskrifter, hvoraf udenbyes 24, indenbyes 219, iblandt hvilke 33 Embedsmænd, 186 Studenter, Lærere, næringsdrivende Borgere og Andre. Tillige er denne Addresse bleven tiltraadt af 77 Jndvaanere af Assens. (Hp. A.) Udnævnelser. Under 15de, har Hs. Maj. allern. ansat Fuldmægtig i Matriculeringscontoiret, C. F. Hammerich, R. af D., til Fuldmægtig i Revisionscontoiret for de falsterske, lollandske og jydske Regnskabssager under det Kal Rentekammer, samt udnævnt Copist i førstnævnte Contoir, C. W. Leuning til Fuldmægtig i samme. Under 16 ds. er Byfoged og Skriver i Vordingborg samt Birkedommer og Skriver i Vordingborg Birks søndre District, Justitsraad P. P. Rosenstand, allern, beskikket til Herredsfoged og Skriver i Hads og Ning Herreder under Aarhuus Amt.
Ribe Stifts Adresseaviser, 1842-12-21
Ledige Embeder. Thorkildstrup og Lillebrænde Sognekald paa Falster, gl. Angivelse 280 Rd. Sognekaldet i Kjøbstaden Holstebro og for Anneret Maaberg i Ribe Stift, gl. Ang. 300 Rd. Fem Sognekald under Lollands-Falsters Stift, gl. Ang. 310 Rd. (Opslaaede vacante d. 9. Decbr.)
Ribe Stifts Adresseaviser, 1842-12-21
Det residerende Capellani ved Domkirken i Ribe og det dermed forbundne Sognekald for Seem Menighed i Ribe Stift, gl. Ang. 375 Rd. (Opslaaet vacant d. 15. Decbr.)
Ribe Stifts Adresseaviser, 1842-12-21
Handelsefterretninger. Altona Kvægmarked. Den 12. Decbr. vare 486 Stkr. stort Hornkvæg paa Markedet, hvoraf 367 solgtes, deraf 30 til England. Handelen gik bedre end i forrige Uge og bedste Hoveder betaltes med 10 Rd. Kour. pr. 100 Pd. (Dyk.)
Ribe Stifts Adresseaviser, 1842-12-21
Hamb. d. 15. Decbr. Paa Grund af den stærke Tilførsel, er Hveden dalet 3 a 4 Rd. Rug, Byg og Havre er ligeledes af samme Grund dalet. Priserne ere saaledes noterede: Hvede 3 Rd. 32 s. a 4 Rd. 36 s.; Rug 2 Rd. 36 ls. a 4 Rd. 16 s.; Byg 2 Rd. 12 s. a 2 Rd. 40 ls.; Havre 1 Rd. 32 s. a 1 Rd. 36 s. – Orekjød i Fade a 186 Pd. 40 a 12 Mk.; Flæsk 37 a 43 Mk. pr. Fadd. Smør fineste holst. Stoppel 44 a 45 Rd.; Middel 40 a 42 Rd. Af østerjydsk var Forraadet kun ringe og Prisen for Stoppel- og Vinter=Smør fra 29 til 33 Rd. Schmier 16 a 17 Rd.
Ribe Stifts Adresseaviser, 1842-12-21
Omsætningen var i det Hele taget kun ringe.
Ribe Stifts Adresseaviser, 1842-12-21
Ribe. Den i Mødet den 12 de paa Korsbrødregaard vedtagne Adresse er d. 18, afsendt til Stænderdeputeret P. H. Lorenzen med 80 Underskrivter og lyder saaledes: Med Opmærksomhed have vi syd for Kongeaaen boende danske Borgere agtet paa hvad der er foregaaet i den slesvigske Stænderforsamling. Med Smerte have vi seet hvorledes der i dens Midte kjendelig har viist sig en Stræben sigtende til intet mindre end til at undertrykke det danske Sprog og sønderlemme den danske Stat, og i det Hele en Forhaanelse af den danske Nationalitet.
Ribe Stifts Adresseaviser, 1842-12-21
Vi have erfaret hvorledes de Mænd, af hvem man efter deres særegne Stilling turde have ventet en Tilbageviisning af saadanne Bestræbelser, enten have savnet eller have ladet det savne paa Sands og Villie til at efterkomme, hvad de utvivlsomt havde at gjøre. Men derhos er det ikke bleven og ubekjendt, hvarledes De om udvalgt Deputeret for Sønderborg, har med Jndsigt og Diærvhed kjæmpet mod ethvert skjult eller aabent Angreb paa Danskheden eller det danske Sprog. Jkke mene vi, at De under gjentagne Krænkelser skulde behøve nogen Opfordring til fremdeles at stride for Sandhed, og Ret; thi det vide vi, at Kjæmperen derfor skal hverken i egen Bevidsthed eller i Efterslægtens retfærdige Paaskjønnelse savne sin Løn, kun Hjertets Følelse er det vi følge, naar vi tilkjendegive Dem og Deres Medkjæmpere vor Høiagtelse, Trykt i Ribe hos Chr. sal. Hyphoff. idet vi slutte os til hvad vore kjøbenhavnske Brødre i denne Sag have yttret for Dem. -
Ribe Stifts Adresseaviser, 1842-12-21
Bekjendtgjørelser. En honnet Dreng, der har Lyst til at lære Bagerprofessionen, kan tages i Lære til næste Paaske. Adressekontoiret anviser. Apetitoste, Spegesild, Lys, Cigarrer, Blæk, Blanksværte, bedste Uldkarter, islandsk Klipfisk, Bygmeel og Byggryn faaes hos Ped. Simonsen.
Ribe Stifts Adresseaviser, 1842-12-21
Skomagerarbeide.
Ribe Stifts Adresseaviser, 1842-12-21
Undertegnede anbefaler sig med en Deel færdig syet, solid Skomagerarbeide for Herrer og Damer. Ribe d. 20. Decbr. 1842. Bruun, i Præstegade.
Ribe Stifts Adresseaviser, 1842-12-21
Mit betydelige Oplag af directe hjemkommet Ri gaer og Libauer, uhæglet Hør anbefales til billigste Priser i fortrinligt Udvalg. Bjerrum.
Ribe Stifts Adresseaviser, 1842-12-21
En rask, flink og sund Dreng, som regner og skriver nogenledes godt og har Lyst til at lære Handelen, kan til Paaske blive antagen hos undertegnede. Læretiden er 6 Aar med fri Vadsk eller ogsaa frit Skotøi. Bjerrum. Nød Viin. God Medoc til 8 ls. Flasken hos Krebs. Cigarrer, til 3, 4, 6 og 8 s. Dusinet hos Krebs.
Ribe Stifts Adresseaviser, 1842-12-21
Udparcellerings=Auction d. 13. Jan. 1843.
Ribe Stifts Adresseaviser, 1842-12-21
Da jeg formedelst Forandring af Bopæl, har søgt og erholdt allernaadigst Bevilling og Tilladelse til min paaboende Gaards Nedlæggelse, og mine saavel danske som slesvigske Jordeiendommes Udparcellering, agter jeg efter truffen Overeenskomst med vedkommende Auctionsretter, at lade samme ved offentlig Auction bortsælge Fredagen den 13de Januari 1843, om Formiddagen Kl. 9 at paabegynde i Gaarden i Kierbøl.
Ribe Stifts Adresseaviser, 1842-12-21
Til Liebhaveres foreløbige Underretning tjener: at de sælgende Eiendomme indbefatte 126 Tønder Land; at de ere enten gode Marsk Jorder og Enge, eller gode AgermarksJorder, ligesaavel skikkede til Vintersæd som til Vaarsæd; at de ere afsatte deels i mindre, deels i større Parceller; deels fortrinlig skikkede til Forening med andre beleilig liggende Jordeiendomme; men ogsaa for endeel vel skikkede til Beboelse; at Conditionerne ville vorde billige for Kjøberne, og at nærmere Oplysning om det attraaende Salg kan forinden Auctionen erholdes, naar man derom behagelig henvender sig til Undertegnede. Lysthavere indbydes. Kierbøl d. 13de December 1842. T. Tranberg.
Ribe Stifts Adresseaviser, 1842-12-21
J aaben Sø østen for Helgoland er i November, Maaned fundet og til Fans indbjerget en Foustage med Terpentinolie mærket MR (i Træk) og Al (med en Streg tvers over H. Thi indkaldes herved sub poena præclusi & perpetui silentii Eieren til det Fundne inden Aar og Dag at melde sig her ved Amtet for at godtgjøre sin Eiendomsret til det Bjergede eller sammes NettoProven.
Ribe Stifts Adresseaviser, 1842-12-21
Ribe Stiftamthuus den 15de December 1842. Sponneck.
Ribe Stifts Adresseaviser, 1842-12-23
Nibe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 149 Fredagen den 23 December.
Ribe Stifts Adresseaviser, 1842-12-23
Udenlandske Efterretninger. Spanien. J den Omstændighed, at den franske og engelske Presse gjøre hinanden de bittreste Bebreidelser i Anledning af Opstanden i Barcelona vil man see et Beviis for, at en stor National-Jnteresse ved denne Begivenhed er berørt i disse Lande. De engelske Journaler og de spanske Regeringsblade pege tydeligt hen paa, at Opstanden er fremkaldt i den ved det franske Hof levende Exregentindes Jnteresse, medens franske Blade aabent erklære, at engelske Officerer have ledet det af engelske Krigsredskaber, understøttede Bombardement, der nu ansees for at være iværksat for at tugte Barcelona og ikke fordi det var nødvendigt for at tvinge Staden til Underkastelse. Da Bombardementet begyndte, herskede Pobelen kun i Staden, idet alle Anførere vare flygtede, og Jntet hindrede General=Kapitainen i at tage Staden ved en rask Storm. Da Tropperne droge ind i Barcelona efter dens Overgivelse fandt man Jnsurgenterne under Anførsel af den Deputerede Prim i Kamp med Militsen og den Deel af Jndvaanerne, der havde erklæret sig for Underhandling. General Ayerbe skal være udnævnt til Generalkapitain i Katalonien og van Halen være falden i Unaade hos Espartero. Da van Halen vilde modtage Regenten ved hans Ankomst nægtede denne ham Audients og sagde, at først maatte han tage Barcelona, da kunde han give ham Audients, hvorpaa van Halen gik bort med Taarer i Øinene. Van Halen skal den 7. om Aftenen være ankommen til Madrid. Henrettelserne vedvare i Barcelona, uagtet allerede over 100 have fundet Sted. Den franske Konsuls menneskekjærlige Forhold under de sidste Begivenheder i Barcelona roses meget. Det hedder at Espartero har i denne Anledning afgivet en Note til Hr. Guizot. China. Den nuværende Keiser hedder TangKwang, er af tartarisk Herkomst og 36 Aar gammel efter hans Død turde der indtræde et Regentskab.
Ribe Stifts Adresseaviser, 1842-12-23
Den første Minister er Keiserens altformaaende Svigerfader og hedder Hing-Ga. Da Tartarerne erobrede Landet, udstededes et Edikt, hvori Nationen befaledes at afrage Forhovedet og binde det siddende blevne Haar i en Pidsk, hvis Længde og Skikkelse, nu ansees for et særdeles Tegn paa mandlig Skjønhed, hvisaarsag der ogsaa indflettes en Mængde falsk Haar. En Englænder fortæller, at han har seet en Chineser, der med sin ovenbeskrevne Pidsk drev et Sviin foran sig, naar to Chinesere ville slaaes, saa tage de fat i hinandens Pidske og slide saa længe i samme, indtil den Ene, overvældet af Smerte maa give tabt. Undertiden behager det Keiseren at underrette sine loyale Undersaatter officielt c: gjennem Avisen i Peking om sit allerhøieste befindende. Kort for sin Død udstedte den forrige Keiser følgende Proclamation: "Da jeg styrtede med min flygtige Ganger i Kvanjuis Bjerge, fik jeg en Forkjølelse, som jeg frygter for ikke vil forlade mig; den var en Følge af Jagten. Til Tegn paa deres vedbørlige Sorg skulle alle Embedsmænd afskjære deres Pidsk, ligesom Damerne i Haremet skulle rage deres Hoveder aldeles glatte; endydermeere skulle alle Breve i et heelt Aar skrives med blaat Blæk. Passer godt paa det. – Da efter Fredslutningen et Selskab af brittiske Officerer ønskede at besee det berømte Porcellainstaarn, bleve de, da de kom øverst op, beværtede med gammel Beresviin, hvori de drak Dronning Victorias og den chinesiske Keisers Skaal. England. Den engelske Standard tilkjendegiver sig bemyndiget til at erklære Globes Beretning om, at Ministrene skulde have isinde at forandre Korntoldsystemet, for aldeles ubegrundet. Den nærværende Kornlov – mener Standard – har fremkaldt en saa fuldkommen Tilfredshed, at den i de næste 10 Aar ikke vil blive antastet uden det usandsynlige, Tilfælde skulde indtræde, at det Wigheradikale Parti atter kom til Roret. – Hertugen af Wellington var nylig næsten paa en tragekomisk Maade kommen af Dage. Under Taffelet blev næmlig et Hønsebeen siddende i hans Hals og det i en saadan Stilling, at Lægerne ikke kunde faae det ud med Tang, men bleve nødte til at støde det ned i Svælget, hvilket naturligviis ikke kunde skee uden at volde Smerter. Hertugen er imidlertid kommen sig fuldkomment igjen.
Ribe Stifts Adresseaviser, 1842-12-23
Neapel. J en Skrivelse fra Sicilien af 28 Novbr. hedder det: J mange Aar har Ætna ikke ladet høre fra sig, kun en tæt Krands af sort Røg vidnede omden i dens Jndre rasende Jld, men i 3 Dage har Bjerget nu med ubeskrivelig Raseri udspyet Masser, af Jld. Strømme af Lava udgyde sig brusende og anretter umaadelige Ødelæggelser i den frugtbare Dal Brenda. Fra alle Sider strømme Fremmede til for at see dette skrækkelige Skuespil i Nærheden.
Ribe Stifts Adresseaviser, 1842-12-23
Tyrkiet. Keiseren af Rusland har tilstillet Sultanen en egenhændig Skrivelse, hvori han beklager Begivenhederne i Serbien og misbilliger den Maade, hvorpaa Porten er gaaet frem i dette Land, idet den har krænket alle monarkiske Grundsætninger og ved Revolution opnaaet den Hensigt, som den synes der at have forfulgt. Angaaende Følgerne af denne Skrivelse ere Angivelserne forskjellige; efter nogle vilde et Brud mellem Rusland og Porten være at befrygte, medens andre mene, at Enigheden mellem den engelske og russiste Gesandt har bevæget Porten til Eftergivenhed.
Ribe Stifts Adresseaviser, 1842-12-23
Hamborg. Jøderne kunne nu nedsætte sig i alle Dele af Staden og dens Territorium og erhverve Grundeiendom der. En heftig Opposition havde reist sig imod denne Beslutning saavel i som udenfor Borgerskabet; men langtfra at søge Motiverne dertil i det, som ellers i religiøs, politisk og videnskabelig Henseende indvendes mod Jødernes Emancipation, havde de dennegang deres Kilde i Egennytte og Eqvisme, og de Raisonnements, som man har hørt i disse Dage, høre vistnok til de tommeste, der nogensinde ere fremførte. Snart hed det, at nu vilde Jøderne om kort Tid erhverve al Grundeiendom, (skjøndt der kun ere 7000 Jøder i Hamborg), snart sagde man, at Senatet gjorde det, for ved at tillade den jødiske Konkurrence at forøge de exproprierede Grundstykkers Værdi.
Ribe Stifts Adresseaviser, 1842-12-23
Blandinger. J Konstantinopel ere – efter "Augsb. Allg. Zeitung. – atter tre Christne gaaede over til Mahumedanismen, næmlig en forhenværende dansk Officeer v. Matthiesen (senere Lieutenant i hamborgsk Tieneste), en Wallacher og en Jtaliener. Den Førstnævntes Overgang fandt Sted med stor Pomp. Han begav sig i sin fuldstændige europæiske Officeersuniform en grande tenne op paa Seriaskeratet, hvor han aflagde sin Troesbekiendelse og erholdt Navnet Risaat Mehmed. Om Aftenen musicerede, paa Seriaskerens Befaling, Militærmusiken udenfor den Nyomvendtes Vinduer. En tydsk Baron v. Wetzlar er ogsaa for længere Tid siden gaaet over til Jslammismen og den senere Tid frembyder flere lignende Exempler.
Ribe Stifts Adresseaviser, 1842-12-23
Beretningen om den af Franskmændene foretagne Okkupation af Markuesas-Øerne i det sydlige Archipelag stadfæster sig. Expeditionen var kommanderet af Admiral Duperit-Thouars. Øerne ere 4 i Tallet. Den største er Rontahlwa. Franskmændene synes forresten her, som saa ofte, ikke at have valgt det heldigste Kolonisationspunkt.
Ribe Stifts Adresseaviser, 1842-12-23
Indenlandske Efterretninger. Paa Collegiets allerunderdanigste Forestilling har det behaget Hans Majestæt Kongen under 14de ds. allernaadigst at resolvere: 1) At Kyststrækningen fra Sneum Aa til Nymindegab, med Varde og Hierting samt Øen Fanøe, oprettes til et samlet Tolddistrict, under en Jnspecteur i Hierting. 2) At der med Hensyn til Toldklareringer paa Fanøe fremdeles forholdes efter de gjældende Bestemmelser, og at Toldvæsenet sammesteds vorder underlagt Jnspecteuren i Hjerting, paa samme Maade, som hidtil Jnspecteuren i Nibe. 3) At Varde tillægges fuldstændig Toldstedret for alle dertil landvært indførende Varer og for alle saadanne føvært ind- og udgaaende Varer, som, uden at omlosses, kunne, i de samme Fartøier, hvori de indkomme til Varde eller der indlades til Udførsel, directe føres op af Varde Aa, for at udlosses ved Varde eller derfra directe afgaae til Bestemmelsestedet, men at i alle andre Tilfælde saavel Vareundersøgelserne som Klareringen af Skibe bør foregaae i Hjerting, om ogsaa de ankommende Skibes fulde Ladninger ere bestemte til Varde, dog at Varerne, efter at være undersøgte i Hjerting, kunne, under behørig Expedition, afgaae til Varde og der berigtiges, enten ved Fortoldning eller ved at tages paa Oplag. (B. Td.)
Ribe Stifts Adresseaviser, 1842-12-23
Under 17de, har Hs. Maj. Kongen allernaadigst udnævnt Chefen for Laboratorii-Etaten i Kjøbenhavn, Major J. S. v. Fibiger, Ridder af Dannebrogen, og Dannebrogsmand, til Constructeur og Chef for Bureauet for det Materielle, samt Bibliothekar og Archivar ved Artilleribrigaden fra 1ste Januar næste Aar af. (B. Td.)
Ribe Stifts Adresseaviser, 1842-12-23
Under 16 de har Hs. Majestæt allern, bemyndiget det philosophiske Facultet ved Kjøbenhavns Universitet til at conferere Cand. Juris F. C. Schiern i Magistergraden. (B. Td.)
Ribe Stifts Adresseaviser, 1842-12-23
Juridisk Examen. Til den sidstafholdte practiske Prøve ved den fuldstændige juridiske Examen indstillede sig 17 Candidater. Af disse forlode 6 Prøven, uden at indlevere nogen Besvarelse; af de øvrige 11 erholdt 3 Charakteren Laudabilis, nemlig: P. A. M. Lillienskjold, C. P. G. Lenning og M. F. S. Smith; de andre Charakteren Haud illandabilis. (B. T.)
Ribe Stifts Adresseaviser, 1842-12-23
Til den practiske Prøve for de ustuderede Jurister havde 12 Personer meldt sig. Af disse erholdt A. G. B. Knudsen, A. Benzen, T. Kiær, N. Rasmussen, T. Gandrup, L. P. Møller og N. C. Winther: Charakteren Vel; J C. S. Schneider, C. F. W. F. Ostenfeld, A. Faurschou og J. A. Høyer, Charakteren Temmelig Vel; hvorimod i blev funden uantagelig. (B. T.)
Ribe Stifts Adresseaviser, 1842-12-23
Hs. Maj. Kongen har - ifølge Kbhp. - allernaadigst afslaaet en af Prokurator og Stænderdeputeret Rye indgiven Ansøgning om Forandring af den Vand- og Brøds Straf, som hans Søn, Kontoirist Nye, er bleven idømt i den oftere omtalte Opløbssag. Om Baptisternes seneste Bevægelser siger Kysten "Baptisterne, der en Tidlang have nydt en factisk Tolerance, ere nu igjen pludselig blevne Gienstand, for Autoriteternes Opmærksomhed, formodentlig paa Grund af stedfundne Angivelser om deres gudstjenstlige Handlinger. Som Følge heraf er den ældste af Brødrene Mynster d. 5. ds, igien bleven belagt med Arrest. Ligeledes er en Mand ved Navn Svaneveldt, der ikke har villet lade sit Barn døbe, nylig bleven mulkteret og Mulkten inddreven ved Udpantning. Det fortjener at bemærkes, at denne Mands beskikkede Sognepræst er Dr. Rothe, der med Hensyn til Baptisterne skal være en af de meest ivrige af vore Geistlige. Jmidlertid voxer den lille Baptist menighed uagtet al Usikkerhed og Jntolerance og skal allerede tælle over halvandet hundrede Medlemmer, Hvo der ønsker deres bestandig større Forøgelse i Antal, behøver kun at anbefale ny og yderligere Strænghed mod dem fra Autoriteternes Side, hvilket Mid deel til alle Tider har viist sig som det hensigtsmæssigste i saa Henseende. Men hvem der ikke vil det, vil derimod vel med os inderlig ønske, at Regjeringen, endelig engang vilde gjøre Ende paa den Uvishedstilstand, hvori de befinde sig, og som maa giøre dem til Martyrer for deres Tro, ved at indrømme dem den forlangte Samvittighedsfrihed. Forresten er det ligesaa beklageligt som charakteristisk, at ingen af vore Stænderforsamlinger har faaet Tid eller Leilighed til at behandle dette Spørgsmaal. Vel er der til den jydske Forsamling indkommet et Andragende om Religionsfrihed for Baptisterne fra nogle Præster, i Ribe Stift, indleveret ved Biskop Tage Müller, men hverken har Producenten videre anbefalet det eller Forsamlingen taget nogen Notits deraf.""Det er – siger Kbhp. - med Hensyn til Autoriteternes fornyede Fremgangsmaade mod de herværende Baptister, ikke forblevet ved den ældre Mønsters Fængsling, idet nemlig allerede fire andre Fængslinger senere ere paafulgte, deels i Sorø Amt og paa Langeland og deels i Kjøbenhavn, hvor, foruden Spisevært Rydinger, som i denne Tid i Fængselet afsoner den ham idømte Mulkt, en Skomager Løsekrant er arresteret for efter Angivelse at have foretaget Daabshandlingen. Ogsaa paa Langeland afsoner i Fængsel en af den lille Menigheds Tilhængere ved Navn Hansen, formodentlig i denne Tid den ham idømte Mulkt, efterat selv hans Klædningsstykker ved Execution ere blevne ham fratagne og bortauctionerede."
Ribe Stifts Adresseaviser, 1842-12-23
Fædrelandet fortæller følgende Anecdote: en Reisende, som for nylig passerede Aabenraa, forlangte af Opvarteren paa Gjæstgivergaarden de danske Aviser. Da tog denne en Jldtang og trak nogle danske Blade frem under Bordet. Hvorfor tager Du Aviserne med Jldtangen?" spurgte den Reisende. "Fordi - svarede Opvarteren - min Huusbond har forbudt mig at røre ved noget Dansk med Fingrene."
Ribe Stifts Adresseaviser, 1842-12-23
Jfølge "Dannevirke" agte Studenterne fra Kiel mod Slutningen af den slesvigske Stænderforsamlings Diæt at bringe Præsidenten, Professor Falck, et Fakkeltog i Slesvig.
Ribe Stifts Adresseaviser, 1842-12-23
Af den slesvigske Stændertidende Nr. 80 sees, at den Deputerede Leesen kalder det danske Sprog et Jdom, ligesom det frisiske og plattydske, og paastaaer, at en Deputeret i den holsteenske Forsamling med lige saa stor Ret kunde forlange at tale det vendiske Sprog, der endnu skal leve i en Landsby ved Lybek, som en dansk Deputeret at tale Dansk i den slesvigske Forsamling.